за изпълнение (ЕС) 2021/620, за да се включат в тях нови свободни от болест държави членки или зони и да се заличат областите, в които са потвърдени огнища на болестта и следователно вече не са изпълнени условията за запазване на статута „свободни от болест“.
 (5)
 Испания представи на Комисията информация, удостоверяваща, че в провинции La Coruña, Orense и Lugo в автономна област Galicia са изпълнени установените в Делегиран регламент (ЕС) 2020/689 условия за признаване на статут „свободни от болест“ по отношение на инфекция с комплекс Mycobacterium tuberculosis. Четвъртата провинция в тази автономна област, а именно Pontevedra, вече е включена в списъка в част I от приложение II към Регламент за изпълнение (ЕС) 2021/620 като зона, свободна от инфекция с комплекс Mycobacterium tuberculosis. Поради това цялата автономна област Galicia следва да бъде посочена като зона, свободна от инфекция с комплекс Mycobacterium tuberculosis.
 (6)
 Испания представи на Комисията информация, удостоверяваща, че в автономна област Principado de Asturias са изпълнени установените в Делегиран регламент (ЕС) 2020/689 условия за признаване на статут „свободна от болест“ по отношение на инфекция с комплекс Mycobacterium tuberculosis. Поради това въпросната автономна област следва да бъде посочена като зона, свободна от инфекция с комплекс Mycobacterium tuberculosis.
 (7)
 Испания уведоми Комисията за огнище на инфекция с вируса на болестта син език, серотип 4, в автономна област Islas Baleares, а впоследствие и за допълнителни огнища, засягащи региони Sierra Oriental и Sierra Occidental в провинция Huelva, регион Sierra Norte в провинция Sevilla, както и региони Azuaga, Badajoz, Mérida, Jerez de los Caballeros и Zafra в провинция Badajoz. Тъй като автономна област Islas Baleares, региони Sierra Oriental и Sierra Occidental в провинция Huelva, регион Cazalla de la Sierra (Sierra Norte) в провинция Sevilla и — имплицитно, като част от автономна област Extremadura — региони Azuaga, Badajoz, Mérida, Jerez de los Caballeros и Zafra, са включени в списъка на зоните със статут „свободни от болест“ в част I от приложение VIII към Регламент за изпълнение (ЕС) 2021/620, следва те да бъдат заличени от посочения списък.
 (8)
 Португалия уведоми Комисията за огнища на инфекция с вируса на болестта син език, серотип 4, в регион Alentejo, а впоследствие и за огнище на болестта в окръг Santarém в регион Lisboa e Vale do Tejo. Тъй като Alentejo като цяло и окръг Santarém, като част от Португалия, са имплицитно включени като зони със статут „свободни от болест“ в част I от приложение VIII към Регламент за изпълнение (ЕС) 2021/620, регион Alentejo и окръг Santarém следва да бъдат изключени от този списък.
 (9)
 Финландия уведоми Комисията за огнище на oпаразитяване с Varroa spp. в община Brändö на острови Åland. Острови Åland са включени като зона със статут на свободна от болест в приложение IХ към Регламент за изпълнение (ЕС) 2021/620. Финландия също така уведоми Комисията, въз основа на епидемиологично разследване, че други общини не са засегнати от това огнище. Община Brändö следва да бъде заличена от списъка на зоните със статут „свободни от болест“.
 (10)
 Дания уведоми Комисията за неотдавнашни огнища на болест по водните животни — инфекциозна хематопоетична